钦定古今图书集成/明伦汇编/官常典/第771卷 > 册府元龟 > 八恺 八元
## 钦定古今图书集成/明伦汇编/官常典/第771卷 > 册府元龟 > 八恺 八元

按《左传》，季文子曰：“昔高阳氏有才子八人，苍舒、𬯎敳、
梼戭、大临、尨降、庭坚、仲容、叔达、齐圣、广渊、明、允、笃、诚，
天下之民谓之八恺。高辛氏有才子八人，伯奋、仲堪、
叔献、季仲、伯虎、仲熊、叔豹、季狸、忠、肃、共、懿、宣、慈、惠和，
天下之民谓之八元。”此十六族也，世济其美，不陨其
名，以至于尧，尧不能举，舜臣尧举八恺，使主后土，以
揆百事，莫不时序，地平天成。举《八元》，使布五教于四
方，父义，母慈，兄友，弟共，子孝，内平外成。